[{"text_idx": "#000000", "text": "Antau\u0306tagemeze de la 5a de junio lau\u0306 la loka tempo okazis la malferma ceremonio de c\u0302ina ambasadorejo en Honduro."}, {"text_idx": "#000001", "text": "En la ceremonio sinsekve ludataj estis la naciaj himnoj de C\u0302inio kaj Honduro. Yu Bo, provizora aganto de la ambasadorejo, kaj Eduardo Reina, hondura ministro pri eksterlandaj aferoj, kune malfermis la ambasadorejon."}, {"text_idx": "#000002", "text": "En la parolado Yu Bo diris, ke Honduro kaptis la historian s\u0302ancon fari gravan decidon rekoni la principon de unu C\u0302inio, kaj farig\u0302is la 182-a lando, kiu establis diplomatiajn rilatojn kun C\u0302inio. C\u0302inio alte aprezas tion. Malpli ol tri monatojn post la starigo de la diplomatiaj rilatoj, la du flankoj rapide faris inters\u0302ang\u0302ojn kaj kunlaboron en diversaj kampoj, kaj senc\u0302ese kolektis konsenton kaj forton por antau\u0306enigi la disvolvig\u0302on de la duflankaj rilatoj."}, {"text_idx": "#000003", "text": "Reina gratulis pri la malfermo de la c\u0302ina ambasadorejo en Honduro en sia parolado. Li diris, ke la starigo de la diplomatiaj rilatoj inter Honduro kaj C\u0302inio estas sendependa decido de Honduro kaj helpos Honduron disvolvi plurflankajn internaciajn rilatojn kaj alig\u0302i al la c\u0302efa fluo de la mondo. Honduro firme sekvas la principon de unu C\u0302inio, kaj esperas, ke la du landoj kune antau\u0306enigos komercan kunlaboron por plibonigi la infrastrukturon, esti libera de malric\u0302eco, krei pli multe da laborpostenoj, plifortigi popolan bonfarton kaj akceli socian prosperon de Honduro."}]